|  |  |
| --- | --- |
| Хадзіў буська па балоту,  Ён шукаў сабе работу.  Шукаў, шукаў, не знайшоў  І заплакаў ды пайшоў. | Ішоў баран па крутых гарах,  Сарваў траўку,  Палажыў на лаўку.  Хто яе возьме, той вон пойдзе. |
| Раз Аліса, , два Аліса,  Тры, чатыры – павярніся:  Ты ўбачыш дрэвы, краскі  І героеў добрай казкі.  Раз, два, тры, чатыры, пяць –  Будзем у хованкі гуляць. | — Заяц-месяц, дзе ты быў?  — У лесе.  — Што рабіў?  — Лыкі драў.  — Куды клаў?  — Пад калоду.  — Выйдзі вон із карагоду! |
| Эны-бэны, фіны, лёк,  Сам Пятровіч бліны пёк.  Пёк, пек, не дапёк,  Схапіў шапку дый уцёк. | Ляцеў воран  У трубу чорну.  Дым валіць —  Табе жмурыць. |
| Ішоў баран  Па крутым гарам,  Вырваў траўку,  Палажыў на лаўку.  Хто яе возьмець,  Той вон пойдзець. | Кацілася торба  З высокага горба,  А ў той торбе  Хлеб, пшаніца.  З кім жадаеш  Ты дзяліцца? |
| Ішла кукушка міма сеці,  А за ёй пішчалі дзеці.  Кук-мак, кук-мак,  Выбірай адзін кулак.  Ку-ку, ку-ку,  Прынімай адну руку. | Раз, два - рукава,  Тры, чатыры - нос ў чарніле,  Пяць, шэсць - кашу есць,  Сем, восем - сена косім,  Дзевяць, дзесяць  Мішу просім. |
| Стакан, лімон,  Выйдзі вон!  Стакан вады,  Выйдзі ты! | Ішла кошка па раялі,  Наступіла на педалі  I ад болю закрычала:  — Мяу! |
| Раз, два, тры, чатыры, пяць,  Выйшаў месяц пагуляць,  А за месяцам луна —  Аставайся ты адна. | Раз, два, тры, чатыры, пяць,  Выйшаў зайчык пагуляць.  А за зайчыкам луна,  Просіць выйсці калдуна. |
| Раз, два, тры, чатыры, пяць,  Выйшаў зайчык пагуляць,  А за зайцам — шэры воўк,  Воўк у зайцах знае толк. | Раз, два, тры, чатыры,  Кошку грамаце вучылі:  Не чытаць, не пісаць,  А за мышкамі скакаць. |
| Раз, два, тры, чатыры, пяць,  Шэсць, сем, восем, дзевяць, дзесяць,  Выплывае белы месяц,  А за месяцам луна,  Хлопчык дзеўчыны слуга.  - Ты, слуга, падай карэту,  А я сяду і паеду.  Ты, слуга, падай лімон,  А я свісну, а ты - вон! | Раз, два, тры, чатыры, пяць,  Шэсць, сем, восем, дзевяць, дзесяць,  Выплывае белы месяц,  А за месяцам луна,  Выйшла дзевіца-слуга.  - Ты, слуга, падай карэту,  А я сяду і паеду,  Ты, слуга, падай мятлу,  А я хату падмяту. |
| Бегла курка па таку,  Па зялёным табаку,  Ела сахар і мядок,  Адчапіся, каралёк. | Села курка на вазок,  Едзе курка на таржок  І купляць, і прадаваць.  Каго будзеш выбіраць? |
| Жыў на возеры туман,  У тумане плыў Іван,  Над Іваном слаўся лён, -  Хто не верыць – выйдзі вон. | Раз ку-ку, два ку-ку,  Бяжыць вожык па таку.  А за ім вясёлы зай,  Каго хочаш – выбірай. |
| Валя, Галя і Валодзя  Полюць боб на агародзе.  Цяжка боб палоць густы,  Памагчы ім пойдзеш ты. | Плыў па моры чамадан,  Ў чамадане быў дыван,  На дыване плаваў слон.  Хто не верыць – выйдзі вон! |
| Раз, два, тры,  Мыўся коцік на двары.  А калі закончыў мыцца,  Наступіў на лапку мышцы.  - О-ё-ёй! Хіба так можна?! –  Плача мышка. – Асцярожна! | Чорны жучок сеў на сучок,  Сучок зламаўся,  Жучок падняўся.  Нясі яму папіць.  А табе – вадзіць. |